
HAZAI MŰVEK ÉS VITÁK A LÁNYNEVELÉSRŐL ÉS NŐI 
MŰVELŐDÉSRŐL A 18-19. SZÁZAD FORDULÓJÁN 

A tanulmány áttekintést ad arról, hogy a 18-19. század fordulóján Magyaror- 
szágon és Erdélyben hogyan jelentkezett a nyugat-európai országokban ak- 
kor és korábban írt, a nők művelődési jogaiért fellépő, a lánynevelést támo- 
gató írásművek és viták hatása. 

A felvilágosodás korában nőkről, nőnevelésről született magyar nyelvű 
művek nemzetközi kontextusban való, gender-közelítésű kutatása segít an- 
nak megértésében és tisztázásában, hogy milyen közvetítői csatornákon, 
mely személyeken és műveken keresztül jutottak el a témával kapcsolatos 
európai gondolatok Magyarországra. A korabeli források vizsgálatával ugya- 
nakkor arról is pontosabb képet kaphatunk, melyek voltak a női művelődés- 
sel, lányiskolákkal kapcsolatos, a magyarországi társadalom- és nemzet fej- 
lődéséből következő, tipikusan és jellegzetesen magyar gondolatok és prob- 
lémák. A tanulmány ezek, a nőnevelés akkori századfordulós történetével 
kapcsolatos hatások és kölcsönhatások, a gondolatok internacionalizáció- 
jának és nemzeti sajátosságainak összefoglalását adja. Kutatásunk közép- 
pontjában a 18. századi magyar nyelvű források feltárása, értelmezése és 
elemzése, a szövegek tartalmának külföldi művekkel való összevetése állt. 

A felvilágosodás eszméi Magyarországon 

Magyarországon a felvilágosodás - eltérően a nyugat-európai történé- 
sektől - nem a fennálló társadalmi rend ellenében, hanem éppenséggel az 
állam, a Habsburg dinasztia közvetítésével jelent meg, és először a Bécshez 
kötődő testőr-íróknál jelentkezett a hatása. A hazai felvilágosodást a régebbi 
irodalomtörténet Bessenyei György Ágis tragédiája című, 1772-ben írott, 
Mária Teréziának ajánlott művétől számította, ma már azonban közismert, 
hogy az új eszméket tükröző külföldi olvasmányok már az 1760-as évektől 
széles körben jelen voltak a hazai nemesség családi könyvtáraiban. A piarista 
rend iskoláiban, amelyek jobban alkalmazkodtak a korszerűbb nemesi igé- 
nyekhez, az 1750-es évektől fogva már az Itáliából átvett eklektikus „új filozó- 
fiát", és benne Newton fizikáját tanították. A protestánsok pedig, a másik 
oldalon, a német, svájci és holland egyetemekről hozták haza - külföldi ta- 
nulmányaik befejeztével - az új, tudományos eredményeket." 1 

Hazánkban ez az eszmeáramlat csupán a társadalom szűk felső rétegét 
érintette meg, és a 18-19. század fordulójára hatása leginkább a nemzeti 
nyelv és nemzeti kultúra fejlesztésében ragadható meg. Bessenyei A Ma- 
gyarság című, 1778-ban írt röpiratában így fogalmazott: „Jegyezd meg e 
nagy igazságot, hogy soha a földnek golyóbisán egy nemzet se tehette addig 
magáévá a bölcsességet, mélységet, valameddig a tudományokat a maga 



1 KOSÁRY Domokos: Felvilágosodás Magyarországon. In: Magyarok a Kárpát-medencében. Pallas 
Lap- és Könyvkiadó Vállalat, Bp., 1988. 

anyanyelvébe bé nem húzta. Minden nemzet a maga nyelvén lett tudós, de 
idegenen sohasem." 2 Későbbi, 1781-ben írt Egy Magyar Társaság Iránt Va- 
ló Jámbor Szándék című művében pedig szorgalmazta egy, a tudományos 
magyar nyelvhasználatot fejlesztő tudós társaság létrehozását. Bessenyei 
köréhez több hazai szerző és fordító is tartozott az 1770-es években. Például 
az erdélyi Báróczi Sándor3 (1735-1809) és Barcsay Ádám (1742-1806). Szá- 
mos további író és költő emelhető ki a századvég magyar irodalmi életéből, és 
olyan irodalmi-nyelvészeti viták, amelyek jól tükrözik a kor szellemi pezsgé- 
sét. 1712 és 1790 között mintegy 15000 könyv jelent meg hazánkban, ezek 
túlnyomó része a két utolsó évtizedben, és az évszázad második felétől jelen- 
tős fellendülésnek indult a sajtótermékek kiadása is (először német, majd 
mindinkább magyar nyelven).-* Az 1780-as évek végén az országban körülbe- 
lül 30 nyomda működött, és az olvasóközönség száma folyamatosan emelke- 
dett. 

Fontos ugyanakkor kiemelni, hogy „a felvilágosodás hatására nemcsak 
a magyar nemzeti kultúra kialakulása indult meg, hanem kezdetét vette a 
nemzeti ébredés a történeti Magyarország többi népeinél is, elsősorban a 
horvátoknál, szerbeknél, szlovákoknál és románoknál."5 

Erdély felvilágosodás kori műveltségi állapotairól - előzményként át- 
tekintve a 17. századi protestáns Fejedelemség nyugati (angol, holland) esz- 
mékre fogékony teológiai gondolkodóinak, a társadalom valamennyi rétege 
előtt megnyitott kollégiumok diákjainak és tanári karainak szabad szellemét, 
a barokk ottani hatását, ugyanakkor az erdélyi magyar kultúra megőrzését. 
Az Erdélyben élő magyarok, székelyek és szászok körében szerinte kialakult a 
18. századra az a polgárság, amely hordozója tudott lenni a felvilágosodás 
eszményeinek, ám ott a politikai-gazdasági hatalom alakulása miatt inkább a 
barokk (a törökök kiűzése után, Erdély elméletben való függetlensége mellett 
a Habsburg császári udvar által közvetített) hatása érvényesült. 6 

Külföldi lánynevelési tanácsadó könyvek magyar fordításai 
és átdolgozásai 

A felvilágosodás kori Magyarországon több olyan írás is született, ame- 
lyek a lányok nevelését, a nők művelődési igényeit és lehetőségeit érintették. 
Bár ezeknek a száma természetesen messze elmaradt a korszak francia, angol 
vagy német művei mögött - csak Angliában például a 17-18. században több 
száz, gyakran a lánynevelést is érintő erkölcstanító mű íródott -, elemzésük 
láthatóvá teszi, hogy mondanivalójukban, szellemiségükben nem különböz- 



2 BESSENYEI György: Programírások, vitairatok, elmélkedések. 1772-1790. (S. a. r. Bíró Ferenc) 
Argumentum-Akadémiai, Bp., 2007. (Megjegyzés: a röpirat elemzését 1: BÍRÓ Ferenc: Magyarság 
(Bessenyei György programjáról), Irodalomtörténet, 2004/2., 230-254.) 

3 Tőle 1. az alábbi művet: Báróczy Sándor feljegyzései a magyar nemesi testőrség életéből 1760- 
1800-ig. Összeállította: KRÚDY Ferenc, ford.: K. LÁSZLÓ József, M. Kir. Hadilevéltár, Bp. 1936. 

4 Kosáry Domokos: Felvilágosodás Magyarországon... L m. 125. 

5 Felvilágosodás és nemzeti ébredés Magyarországon. Összeáll. Katus László. In: Magyar Virtuális 
Enciklopédia. 

http://ww.enc.hu/iencildopema/fogdmi/torttud_magy/felvilagosodas_magyarorszagon.htm [A 
letöltés ideje: 2009.12.12.] 

6 MÁLYUSZ Elemér: Magyarország története a felvilágosodás korában. Osiris, Bp., 2002. 161-194. 

tek a nyugati területeken született írásoktól. Ennek nem csupán a „korszel- 
lem" volt az oka, hanem azok a hatások, amelyek a sok esetben hazánkban is 
ismertté vált európai könyvek segítségével begyűrűztek a honi pedagógiai 
gondolkodásba. Sok más külföldi forráshoz hasonló volt például Bessenyei 
György (1746-1811) híres műve, a Bécsben 1777-ben kiadott Anyai oktatás?, 
amely - Kornis Gyula megfogalmazása szerint - „a felvilágosodás tipikus 
pedagógiai terméke" 8 , s melyről ma már tudjuk, hogy a szerző eredeti állítá- 
sával ellentétben az nem teljesen Bessenyei saját műve, hanem George Savile 
Halifax (1633-1695) angol író leányához írott művéből (pontosabban annak 
francia fordítási változatából 10 ) is merített az író. 11 (Bessenyei könyvéről több 
pedagógiatörténeti elemzés is született. 12 ) 

Említésre méltó az időszakból egy olyan, Hellenbach Károlyné Jánoky 
Anna Mária tollából való nőnevelési kézikönyv, amely német nyelven íródott 
és jelent meg 1763-ban Lipcsében Treue Ermahnung einer Mutter an ihre 
einzige Tochter (Egy anya hű intése egyetlen leányához).^ A szerző „a vallá- 
sos nevelés mellett, a nemes kisasszonyok számára elsősorban olyan ismere- 
teket lát szükségesnek, amelyek elősegítik a tartalmas társalgást (földrajz, 
történelem), képessé tesznek a háztartás vezetésére (számtan), megtanítanak 
a társaságban való illő szereplésre (kézimunka, zene, játék)" 1 ''. Fontosnak 
tartotta a magyar, a német és a francia nyelv „kifogástalan ismeretét és hasz- 
nálatát, mert {512.} különben a nemeskisasszony olyannak látszanék, mint a 
kertész (nevelő) gondviselése nélkül felnőtt vadóc, vagyis mint egy paraszt- 
lány."^ Lényeges eleme volt tehát ennek a könyvnek, hogy szerzője a magyar 
nyelvet is a korban divatozó élő idegen nyelvek mellé helyezte. A Mindenes 
Gyűjteményben 1789-ben jelent meg egy cikk, amelyben a szerző, Péczeli 
József tudósított a műről, és jónak látta volna annak magyar nyelvre való 



7 A műnek több újabb kiadása is van: L Bessenyei György: Anyai oktatás. Szerk. VAJTHÓ László. H. 
n. (Budapest), Királyi Magyar Egyetemi Nyomda, é. n. [1932] Magyar Irodalmi Ritkaságok 15.; Bes- 
senyei György: Válogatott művei. Bp., Szépirodalmi Kiadó, 1987. 

8 KORNIS Gyula: A magyar művelődés eszményei 1777-1848. Királyi Magyar Egyetemi Nyomda, 
Bp., 1927. 480. 

9 HALIFAX, George Savile Marquis: The Lady's Neiv-Year's Gift, or Adice to a Daugther. 1688. 
(Nyomtatásban megjelent: London, Matthew Gillyflowernél, 1700.) 

10 HALIFAX, George Savile Marquis: Avis d'un pere á safille. Par M. le Marquis d'Hallifax. Traduit 
de l'anglois. (fordította: M.G.C. Thiroux d'Arconville.) Paris, 1756. 

11 L. erről: Eckhardt Sándor: Bessenyei és a francia gondolat. Egyetemes Philológiai Közlöny, 1919. 
42. 195. 

12 L. például az alábbi munkákat: FISCHER Júlia: A nevelés gondolata Bessenyei György munkái- 
ban, (bölcsészdoktori értekezés) Szeged, Árpád, 1934.; Némedi Lajos: Bessenyei György és a magyar 
nemzeti művelődéspolitika. Magyar Pedagógia, 1961/4. 398-416. 

18 HELLENBACH Károlyné Jánoky Anna Mária: Treue Ermahnung einer Mutter an ihre einzige 
Tochter. Lipcse, 1763. A mű második kiadása ugyanott: 1785. Az adatok lelőhelye: Régi magyar 
könyvtár JII/18. század Magyarországi szerzők külföldön, nem magyar nyelven megjelent nyom- 
tatványai. 2. kötet 1761-1800. Összeállította: Dörnyei Sándor és Szávuly Mária, Bp.,Országos Széc- 
hényi Könyvtár, 2007. 190. o. (Megjegyzés: Szinnyei József a Magyar írók élete és munkái című 
könyvében a kiadás első éveként 1760-at említ, és megjegyzi, hogy született a műnek folytatása is, de 
annak könyvészeti adatait nem ismeri. http://mek.niif.hU/03600/03630/html/j/j09552.htm (A 
letöltés időpontja: 2009.12.06.) Ennek nyomára nekünk sem sikerült rábukkannunk.) 
*• Az udvari és nemesi rokokó kultúra. In: A magyar irodalom története II.: 1600-tól 1772-ig, szerk. 
KLANICZAY Tibor, Akadémiai Kiadó, Bp., 1964. 

http://mek.niif.hu/02200/02228/html/02/354.html [A letöltés ideje: 2009.12.06.] 

Í5ÜO. 

átültetését, hogy az anyák itthon is a mű útmutatásai alapján neveljék a lá- 
nyaikat. 16 

A jezsuita Faludi Ferenc (1704-1779) jegyezte a korabeli női életveze- 
tési könyvek sorába tartozó, az angol William Darell (1651-1721) művének 1 ? 
(olaszról, és nem az eredeti angol szövegről) magyarra átültetése nyomán 
született, 1748-as kiadású Istenes jóságra, és szerencsés boldog életre okta- 
tott nemes asszony 18 című munkát. Faludi szerint a művet angolul már hat- 
szor kiadták, és számos más nyelven is megjelent, mielőtt ő lefordította vol- 
na. Ebben a humoros hangvételű párbeszédben, amelyben Eusebius atya 
tanítgatja, inti helyes keresztény viselkedésre a főúri hölgyeket, a lánynevelés 
témája is többször szóba kerül. 19 Faludi szerint a mű „tükröt tart az egész 
patyolatos szinnépnek, hogy igazán meglássák: kik s minémüek légyenek. 
Megmutatja: mi légyen hivatalok, s mire köteleztessenek." 20 A mű „főhőse", 
Eusebius szerint az elkényeztetett, cifrálkodásra és táncra nevelt lányok, 
akiknek jellemét még a rossz erkölcsű szolgálók is rontják, nem lesznek er- 
kölcsös nők feleségként sem. Szerinte az egyik legfőbb nevelő erő maga a 
Szentírás olvasgatása és a katekizmus tanulmányozása. Kora angol asszonya- 
it hitetlenséggel és esztelenséggel vádolja, akik rosszul gazdálkodnak, paza- 
rolnak és erkölcstelenül élnek, a pogány Rómához és (műve egy későbbi ré- 
szében) a kínaiakhoz hasonlította Londont. ,A pogány romai dámák akkor 
időben lecticában vitették magokat friss égre, kedves szellőre, al Campo 
Marzo. A keresztény londrai dámák hatlovas hintókban mendegélnek a virá- 
gos kertekbe, ezt megunván, festett hajókkal, tafota vitorlyákkal sétálják a 
tengert... Azok nem voltak utóisók a theatrumokon, ezek elsők mindenkor a 
comoediákon... Mulatták azok magokat a táncban, ezek veritékszakadva jár- 
ják [...] a pogány Romához hasonlítván magunkat, a mi kevélységünk na- 
gyobb és már tűrhetetlen." 21 A londoni nők „úgy lépnek bé mint Caligula csá- 
szár a templomba, nem Istent imádni, hanem az emberektül imádtatni, nem 
megszállani sziwel és szemmel a szentség előtt, hanem inkább egyikkel is 
másikkal is nyughatatlankodni; arcapirulás nélkül fel s alá, elő hátra, jobbra 
balra tekinteni." 22 A kor (Darrell-féle) nőideálja az olyan asszony, aki min- 
denben ellentétes a hibákat felnagyító, könyvbeli nőábrázolással. A szerző (és 
magyar fordítója) nem azt mutatja meg, milyen legyen egy keresztény nő, 
hanem azt domborítja ki mindvégig, hogy milyen ne, rámutatva közben 



16 FEHÉR Katalin: Leánynevelésünk és a felvilágosodás kori magyar sajtó. Magyar Könyvszemle 
1999/ 2. http://epa.oszk.hu/ooooo/00021/00021/0005-171.html [A letöltés ideje: 2009.06.14.] 
»? DARREL1, William: A supplement to theflrstpart of the Gentleman instructed with a word to the 
ladies. Writtenfor the instruction ofthe young nobility ofboth sexes. London, 1708. 
18 Nagyszombat, 1748. (A mű 2. kiadása: Buda, 1749., 3. kiadása: Nagyszombat, 1771.; 4. kiadása: 
Pozsony és Kassa, 1787. (Megjegyzés: A mű az alábbi könyvecske párja volt: Darrell, William: II 
gentiluomo instruito nella condotta d'una virtuosa e felice vita (magyar) Istenes jóságra és szerentsés 
boldog életre oktattatott nemes úrfi: Irta ánglus nyelven Dorell Josef, fordította olaszbúi Faludi 
Ferentz. Nagyszombat, a Jesus Társasága Academiai bőrűivel, 1771. (2. kiadás: Posony, Patzko Ágost 
Ferentz Nyomdája, 1787.) A mű részleteinek legújabb kiadása: Téli éjszakák. Válogatás Faludi Fe- 
renc prózai műveiből. Szerk. SZÖRÉNYI László, előszó RÓNAY György, Bp., Magvető, 1978. 69-99.) 
»9 A művet bemutatja például: László Zsófia: „Aszszony-népnek meg-kivántató tudomány..." - Női 
életvezetési tanácsadókönyvek a 18. századi Magyarországon. In: A nők világa... i. m. 231. 
2 ° Téli éjszakák. Válogatás Faludi Ferenc prózai műveiből... i. m. 71. 

21 Uo. 79-80. 

22 Uo. 90. 



többször a kor nemesi lánynevelésének visszásságaira. „Nem rosz dolog-e a 
bölcsőiül kezdvén egész a koporsóig száznyi-száz, ezernyi ezer uj s meg uj 
haszontalanságokkal tölteni költeni a drága napokat? Nem rosz-e e világnak 
buborék múlandóságába, és árnyék semmiségébe minden boldogságot 
helyheztetni embernek? Nem rosz-e csak rothadandó testecskénket ékes- 
getni, musicával, tánccal, comoediákkal fülünknek, lábunknak, szemünknek 
kedvét keresni, szegény lelkünkrül méllyen megfelejtkezni?" 2 3 - olvasható a 
mű III. közbeszédében. Amikor a könyv másik szereplője, Neander azt kér- 
dezi, hogy miért „oly igen szerencsétlenek a dámák ajóral?", akkor Eusebius 
egyértelműen azt fogalmazza meg, hogy ez a rossz gyermeknevelés követ- 
kezménye, hiszen „a fiatal dámákat ugy nevelik, mintha a török császárnak 
csordáját akarnák vélek szaporítani. Az anyák nagy gondját viselik testeknek; 
lelkekkel egy cseppet sem agganak, mintha semmi jussok nem vólna a 
mennyországhoz." 2 * A szerző szerint az első hét évben fontos volna az eré- 
nyek kialakítása, a fegyelmezéssel kiegészített, szeretetteljes nevelés, ehelyett 
az anyák leánykáikat „tollazzák, hímezik, hizlalják; mindent kezére s kedvére 
adnak; semmire nem tanítják, semmiről nem feddik, semmi büntető eszköz- 
zel nem íjegetik [...,] kézrül kézre adják apolgatásra, ölelgetésre, nyalják- 
falják, öblökben rengetik, bársonyon nyugtatják, aranyban, bíborban takar- 
ják, a legkényesebb csemegékkel táplálják, azon közben az isteni félelemnek 
még hirét sem hallja, ennek helyében a francia ABC-ét és mindenféle 
hívságot vernek kis fejében." 2 5 Ahogyan a lányok nőnek, az anyák egyre na- 
gyobb gonddal csak a szépségápolásukra és tánctanításukra ügyelnek, épp 
ezért - Eusebius-szal szólva - Darrell azt fogalmazta meg, hogy ők valójában 
a „nem-édesanyák", amit pedig lányaiknak nyújtanak, az nem a helyes, ke- 
resztényi, csupán „imiilyen s amollyan udvari educatio, és módi nevelés" 26 . 

Szintén egy külföldi szerző, Andreas Meyer német lelkész művének 
fordítását készítette el - jegyzetekkel kiegészítve azt - Szerencsi Nagy István 
(1747-1789) győri lelkész. A magyar nyelvű könyv 1783-ban jelent meg, Ba- 
rátságos oktatás címmel 2 ?. A műről a pozsonyi Magyar Hírmondó így szá- 
molt be: „Az ifjabb Aszszonyi-Nemnek az Erköltsi miné-müségekben való 
gyakoroltatások végett, Barátságos oktatás név alatt, Magyar Nyelven, világ 
eleibe botsátották Benedickt Mihály és a' Társai, Mayer Andrásnak ama' 
hasznos könyvetskéjét, a' melly a' Németeknél olly nagyon betsültetett, és 
olly kapós volt, hogy mintegy nyoltz esztendőknek el-folyasa alatt tizenegy- 
szer nyomtatattott újra. A' Fordító Szerentsi Nagy István a' M[agyar] fordí- 
tást jegyzésekkel bővítette, és a' többek között, a M[agyar] nyelven található 
olvasásra hasznos könyveket szorgalmatosan fel-keresvén a' Német könyvek 
helyett bé-iktatta." 28 



2 3 Uo. 80-81. 

2 4 UO. 94. 

2 5 ÜO. 94. 

26 Uo. 97. 

2 ? MEYER András: Barátságos oktatás hogy kellessék egy ifjú aszszony embernek magát a díszes 
erköltsökben méltóképpenformálgatni. Ford. és jegyzetekkel ellátta: Szerentsi Nagy István. Benedict 
Mihály és Társai, Poson-Buda , 1783. 

28 Magyar Hírmondó, Posony 1783. május 10. 37. sz. 296. o. Idézi BELLÁGH Rózsa: Szerencsi Nagy 
István, a Magyar Athenas folytatója. In: Az Országos Széchényi Könyvtár Évkönyve 1986-1990. 
OSZK, Bp.1991. 422. 

Fehér Katalin tárta fel kutatásai során azt a hírt a Magyar Merkurius 
című lap egyik 1793-as számából, hogy Andrád Sámuel 29 elkezdte fordítani 
Campe Vaterlicher Rat für meine Töchter (Atyai tanáts leányom számára) 
című, fentebb már említett munkáját, ami azonban akkor kéziratban maradt, 
a könyvet végül csak 1842-ben adták ki, Steinacker Gusztáv átdolgozásá- 
ban^ 0 Campe különböző művei ismertek és népszerűek voltak a 18-19. szá- 
zad fordulóján Magyarországon, többről fordítás is készült.3 1 1798-ban Győr- 
ben jelent meg az Erkölcsi oktatás az ifjú asszonyok számára című tanács- 
adó mű, amely valószínűleg egy angol szöveg alapján készült Kis János mun- 
kájaként^ 2 

László Zsófia kutatási eredményei alapján úgy találta, hogy a 18. szá- 
zadi Magyarországról egyetlen olyan írott nőnevelési munka maradt ránk, 
amelyik nem külföldi művek fordítása alapján született, hanem önálló hazai 
alkotásként, A' nemes kis asszonyoknak való emlékeztetés című, 1784-es 
munka, ez azonban a szerző és a kiadás helyének megjelölése nélkül került 
kiadásra, és elemzése, hiányzó könyvészeti adatainak feltárása még nem tör- 
tént meg.33 

Irodalmi művek nőképe 

A korszakban több hazai irodalmi mű tartalmazott - a rendszerezett 
nevelési gondolatok kifejtésének igénye nélkül - rövid utalásokat a női mű- 
velődés, a lányok tanulása illetve a nő hivatása vonatkozásában. Orosz Lajos 
szerint a „magyar felvilágosodás korának írói Dugonicstól Kisfaludy Sándo- 
rig, Kármántól Csokonaiig és Kazinczyig elsősorban a szépnemet akarták 
megnyerni szépirodalmunk olvasóinak, pártfogóinak s ezáltal a nemzeti ízlés 
és érzés terjesztőinek. Ezért léptek fel a nők külföldimádata, nemzetietlen 
szelleme, idegen divat előtt való hajbókolása ellen. A női nem élethivatásáról, 
jogairól, művelődéséről azonban már nem egyöntetű az írók véleménye. 
Többségük szívesen veszi a nők irodalmi és esztétikai érdeklődését, de nem 
tud megbarátkozni a férfiak gyámkodása alól szabadulni készülő, szellemi 
tekintetben a férfiakkal való egyenrangúságra törő nőtípussal."34 

Orczy Lőrinc 1760-ban vetette papírra A' magyar szépekhezz című 
versét, amelyben a nőket a világ vonzó szivárványának, kiismerhetetlen és 
leírhatatlan teremtményeknek ábrázolta, akik szerinte jellemükben, cseleke- 



2 « Andrád Sámuel (1751-1807) erdélyi orvos, író volt. Nevéhez fűződik az első magyar anekdotagyűj- 
temény megírása. 

3° FEHÉR Katalin, Leánynevelésünk és a felvilágosodás kori magyar sajtó... i. m. 

3 1 Megjelent például Dapsy József tolmácsolásában a Theophron vagy a' tapasztalt tanácsadó a' 
tapasztalatlan ifjúság' számára. 1804. Ennek digitális változatát L: Digitális klasszika. A 18-19. 
századi magyar irodalom adatbázisa. http://www.kiad.hu/bibl/campei/index.php?sorszam=34 (A 
letöltés ideje: 2009.06.15.) 

3 2 Az adatot Schneider István tárta fel kutatásai során, és doktori munkájában publikálta: A soproni 
diáktársaságok a 19. században. PhD értekezés, Pannon Egyetem Nyelvtudományi Doktori Iskola, 
Veszprém, 2010. (kézirat) 64. http://konyvtar.uni-pannon.hu/doktori/2010/Schneider_Istvan- 
_dissertation.pdf (A letöltés ideje: 2012.10.11.) 

33 László Zsófia, „Aszszony-népnek meg-kivántató tudomány". Női életvezetési tanácsadókönyvek a 
18. századi Magyarországon. In: A nők világa. Művelődés- és társadalomtörténeti tanulmányok. 
Szerk. Fábri Anna-Várkonyi Gábor. Bp., Argumentum, 2007. 228. 

34 OROSZ Lajos (szerk.), A magyar nőnevelés úttörői, Bp., Tankönyvkiadó, 1962. 24. 

deteikben folyton-folyvást változnak, képesek rövid időn belül bárminek az 
ellenkezőjéért rajongani: 

Örülni, törődni, ismét hízelkedni, 
Szeretni, gyűlölni, nem szállni, felelni, 
Egyszersmind némúlni, már sokat beszállni. 
Tréfát indítani, mélyen gondolkozni: 
Ma kedvet mutatni, holnap unatkozni, 
Ma tetszik heverni, holnap már utazni. 

A' Comediaról menni imádkozni. 
Most tzifra, most lusta ruhábann öltözni, 
Társaságot unni, mint Szent elrejtezni, 
Égész éjtszakákon ismét dorbizolni, 
Világot útálni, hozzá ragaszkodni.^ 

Orczy azt írta, hogy a férfiakat olyan mértékben befolyásolják az asszo- 
nyok, hogy tulajdonképpen a világ minden dolga alapvetően a nőkön múlik. 
Kiemelte a nők anyai és háziasszonyi feladatainak fontosságát, a vallásos, 
erényes életvitel - példaadás szempontjából is fontos - jelentőségét. 

Baróti Szabó Dávid 1786-ban megjelent Eggynémelly kisasszonyról 
című költeménye negatív képet vázolt arról, hogy milyen is kora számos kis- 
asszonya. A lusta, házimunkákhoz nem értő, kényeskedő nőket, akik a 
cicomáskodáson kívül aligha értenek valamihez, többek között az alábbi so- 
rokkal „ajánlotta" a kérőknek: 

Friss; táncos; bőven-költő; jó francia, német; 
Szép, s szépet szerető; hetyke, beszédes, eszes... 3 6 

A nők hivatásáról szintén szólt Faludi Ferenc Téli éjtszakák... című 
(életében kéziratban maradt, csak 1787-ben kiadottá) művének Nyolcadik 
Éjtszaka című fejezete, amelyben a francia szalonok hölgyeiről - Baróti Sza- 
bó Dávid verséhez sokban hasonló módon - így írt a szerző: ,A francia, vagy 
inkább párisi dámák nagy ékességére válnak a városnak, mindnyájon igen 
tisztán és nagy illendőséggel öltöznek, némellyek közűlök olly bölcsek, mint 
egy Sybilla. Örömest forgatják a könyveket, irnak is, kiváltképen verseket. A 
számvetést szinte úgy tudják, és gyakorolják, mint a férfiak, leginkább azok, 
kik kalmárkodnak. "3 8 A dicséretet követően Faludi nem fukarkodott a kriti- 
kával sem, megemlítette, hogy a párizsi nők torkosak, szószátyárok, paran- 
csolnak a férfiaknak, nyughatatlanok, divatmajmolók és lusták is: „restellik 
Pénelopé vásznát szőni, verni, varrni. Hercules-nek sem tanácslanám, hogy 
rokkával, vagy orsóval őket megkínálná. Nem szoptatják tulajdon gyermeke- 
ket, noha itt az anyák mindazon vitéz bajnokokat és hires bölcseket szül- 



Orczy Lőrinc: A' magyar szépekhezz, 1760. 
3 6 Baróti Szabó Dávid: Eggynémelly kisasszonyról , 1786. 

a? Téli éjtszakák vagy is a' téli est időnek unalmait enyhítő beszédek. Faludi Ferentz maradvány mun- 
kája; közre botsátotta Révai Miklós. Pozson, Patzkó Ágoston Ferentz Nyomdája; 1787. Legújabb 
kiadása: Téli éjszakák. Válogatás Faludi Ferenc prózai műveiből... i. m. 275-396. 
38 Uo. 372. 

nek."39 Faludi részletes Párizs-bemutatása a francia fővárosra és kultúrára 
vonatkozó egyik legfontosabb hazai forrás a korszakból, és saját korában a 
benne ábrázolt nőkép kritikai hangvétele is nevelő célzatú (és talán nevelő 
erejű is) lehetett a hazai olvasóközönség számára, amelynek nem csak ruha- 
divatját, de életvezetési szokásait is jelentősen befolyásolta a Szajna-parti 
város. 

Más hazai, szintén több európai utazást is tett szerzők szintén készítet- 
tek hasonló beszámolókat más országok asszonyairól, és saját környezetük 
nőtagjainak ünnepelt vagy éppen elítélt viselkedéséről. Kazinczy Ferenc pél- 
dául a Pályám emlékezete című munkája első részében, kisgyermekkorára 
(vagyis a 18. század utolsó éveire) visszaemlékezve így írta le az ideális fele- 
ség képét, saját nagyanyját, Bossányi Ferenc nejét bemutatva: „Hitvese Kóji 
Komáromy Juliána (leánya György, békési viceispánnak és PJiédey 
Juliánának, Ótományból, Biharban), tiszteletes mint nő, anya, háziasszony, 
atyafi, szomszéd. Leánya férjének, nem szolgálója, de nem is úrtársa. Balja 
mellett űle szekerén, s idegen házába lépvén bé vele, utána ment, nem előtte. 
Olvasni tudott, nem írni is; s udvara, konyhája, csuprokkal és serpenyőkkel 
gazdagon megtömött kamarája volt az a világ, melyben sürgött, forgott. Ko- 
runk elveszté a szép példányt, míg bajaink ismét elővétetik, s megtanítanak, 
hogy az, némely szelídítések mellett jobban volt akkor, mint most." 40 Ideálja 
tehát a családjának élő, férjét tisztelő, dolgos asszony volt. Az író (a korszak) 
nőkről való gondolkodásmódjáról sokat elárulnak azok a kifejezések is, ame- 
lyeket Kazinczy műveiben a lányokkal, nőkkel kapcsolatosan használt. Fiatal 
férfiként Ausztriában egy hotelben a szolgálólányokat „nősténykék"-nek ne- 
vezte: „Közelítve Linzhez, a bécsi szép szobalyányok hazájához, s eszembe 
jutván, hol járok, szembetűnőleg szépükének a lyányok arcai. S a fogadók 
cselédjei mind nősténykék, s ők tesznek szolgálatot asztal körűi és szobák- 
ban, ami valóban igen jól van gondolva. Midőn egy pár rendes kacsó nyújtja 
be a tálat, az csak mégis más, mint midőn férfi-cseléd, kinek büdöslik ruhája 
a pipaszagtól." 41 A „nőstény" kifejezést másutt is használta: ,A kéknadrágos 
túl a juharon, a leány vagy menyecske innen rajta mentek, de összejövének a 
réten. A nőstény leült, s a legény erős karral vágta a rendeket, hogy 
odafutának az ácsorgók csudálni, mit fog kezében a kasza." 42 Munkácson 
raboskodva pedig, amikor udvarolni kezdett egy helybéli lánynak, abban 
csalódva ezt írta: „Trautel egy gyönyörű húsos blondine volt; de nem egyéb, 
mint egy férjhez menni nagyon vágyó hetérácska, a hetérák nemesb 
classisából." 4 3 Erdélyi útja alkalmával az alábbi, ott használatos neveket je- 
gyezte fel: ,A nemes születésű, de nem fényes sorsú asszony e földön 
ifjasszony, ha hatvanesztendős is. Ami több, minthogy csak ifjasszonynak 
tituláztassék, tekintetes asszony. S midőn a székely, vagy hitvese, azt akarja 



39 Uo. 373. 

t° Kazinczy Ferenc: Pályám emlékezete. In: Kazinczy Ferenc Művei I. Versek, műfordítások, szép- 
próza, tanulmányok. Válogatta SZAUDER Mária. Szépirodalmi Könyvkiadó, Bp. 1979. 213. 
4» Kazinczy Ferenc: Pályám emlékezete... i. m. Harmadik könyv (1795-1801) Harmadik szakasz 15. rész 
363. 

■> 2 Uo. 23. rész 368. 

43 KAZINCZY Ferenc: Fogságom naplója. In: Kazinczy Ferenc Művei I. Versek, műfordítások, szép- 
próza, tanulmányok, i. m. 541. 

tudatni a kérdővel, hogy férje, vagy nője nincs a háznál, így szól: A nemes 
ember, a nemes asszony nincs itthon. - Nevetséges, kérdésen kívül, de hát 
midőn ezt mondjuk: az én grófom, az én grófném, meine Frau, mein Herr, 
nem nevetséges-e? így a német, mert a magyar a maga orientalizmusa sze- 
rint, oldalbordáját asszonyának vallani pirul, még ha az is. "44 Erdélyi útján 
egy román lánnyal is találkozott, akit „teremtéske" és „dámácska" nével ille- 
tett: „Egy tizenhárom esztendős sugár növésű teremtéskének kontyot láttam 
fején. Mellén selyem lajblicska, testén véknyabb fonalú opregysz volt, s en- 
nek rojtjai ezüst keskeny paszomántba aggatva függtenek. Lábain kordován 
csizma. Ez levén az első és utolsó oláh dámácska, kit egész útam alatt láttam, 
egy sáfrányost kértem meg, lenne tolmácsom; általa kérdém mennyi idős és 
mióta hordja a kontyot. Edes semmiket is mondaték neki..."45 a lányokról 
egyébként Kazinczy általában úgy gondolkodott, hogy sorsuk a férjhez me- 
nés, a gyermekszülés, és jártában-keltében sajnálta azokat a nőket, akiknek 
nem születhetett gyermekük. Ahogyan erről például fogalmazott: „Leánynak 
csak egy útja van, s szerencsétlen, ha meg nem teszi."46 Esetenként művelt, 
idegen nyelveken olvasó, azokról fordító, illetve költészettel foglalkozó lá- 
nyokról is megemlékezett írásaiban, mint például az erdélyi Gyöngyösi János 
lányáról: „Leánya nem neveltetett poetriának és mégis az leve, de verseivel 
nem kérkedik, s bosszúságára atyjának újabb poétáink dolgozásait, s még a 
Daykáét is és a Poetai Berek darabjait, könyv nélkül tudja. Atyja ezeket nem 
kedveié, mert idegen ízlésűek. "47 

A kor korlátok közé szorított, az érzelmeit nyíltan nem vállalható nő 
alakját alkotta meg Kármán József (1769-1795) a Fanni hagyományai című, 
1794-ben írott első magyar regényt 8 főhősében. A levelekből álló művet az 
Uránia című lap közölte, mint „igaz történetet". Miként Bíró Ferenc írta, a 
műhöz írt kísérőlevél annyira hitelesnek tűnt, hogy még a 19. században is 
sokan valóságosnak vélték a regényben leírtakat.49 A mű hősnője, a kedves és 
természetes, érzékeny Fanni - mint az európai szentimentalizmus tipikus 
alakja - sok korabeli olvasónak vált felejthetetlenné. 

A 18. század végén - Európa más országaihoz hasonlóan - Magyaror- 
szágon is megszülettek azok az első, nők tollából származó irodalmi művek 
és levelek is, amelyek nem csupán a női életről és érzésekről, hanem a lá- 
nyok, a nők tanulási, művelődési jogairól is véleményt hordoztak. A szerző- 
nők sorából kiemelkedik a számos nőtörténeti elemzésbens 0 méltatott 
nemeskisasszony, az elméjét autodidaktika módon pallérozó Molnár Borbála 
(1760-1825), akinek kora költő- (és költőnő-) társaihoz írt verses levelei is- 
mertté tették a nevét. Fehér Katalin és mások kutatásaiból tudjuk, hogy Csizi 



44 Kazinczy Ferenc: Erdélyi levelek. Eötvös József Könyvkiadó, Bp. 2008. VIII. levél. 73. 
« Uo. XV. levél 113. 

t 6 Kazinczy Ferenc: Pályám emlékezete... i. m. Harmadik könyv (1795-1801) Negyedik szakasz 36. 
rész 

47 Kazinczy Ferenc: Erdélyi levelek... i. m. V. levél 55. 

48 Kármán József: Fanni hagyományai. 1794. 

49 BÍRÓ Ferenc: A felvilágosodás korának magyar irodalma. Bp., Balassi, 2003. 212. 

5° L. például: KORNIS, i. m. 499-500.; PUKÁNSZKY Béla: A nőnevelés évezredei. Gondolat, Bp., 
2006. 95-97-; HÁSZ-FEHÉR Katalin: Molnár Borbála levelező társasága. Irodalomismeret, 1996/1- 
2. 38-44. (Megjegyzés: az írás hosszabb, elektronikus változatát 1. http://www.staff.u- 
szeged.hu/~feher/pub/MOLNAR.htm [A letöltés ideje: 2009.10.17.]). 

István (1718-1805), Gvadányi József (1725-1801) és a kolozsvári költőnő, 
Máté Jánosné Újfalvy Krisztina (1761-1818) voltak legfőbb levelezőtársai. 
Kornis elemzése szerint „Molnár Borbála egyenest konzervatív gondolkodá- 
sú: a régi szabású házias magyar asszony típusa. A férfiakat védelmébe veszi 
és magukat a nőket korholja elmaradottságukért és divathajhászásukért."s 1 A 
költőnő ideálja a keresztény nő, aki jó feleség, gondos gazdasszony és szor- 
galmas édesanya, és szerinte a nőknek tudóskodniuk nem szabad, ám a jó 
könyvek olvasását, a műveltség pallérozását nem tartja károsnak rájuk nézve. 
Férje halála után néhány évvel, 1795-ben Molnár Borbála Erdélybe költözött, 
ahol 22 éven át volt Mikes Anna társalkodónője, aki rendkívül elégedett volt 
műveltségével és viselkedésével. Az ő házában ismerte meg Kazinczy Ferenc 
is Borbálát, és ezeket az elismerő sorokat írta róla Erdélyi leveleiben: „S így 
ezen általam mindaddig nem ismert földimet is [t.i. Molnár Borbálát] 
megláthatám vala, kit korunk asszony írói közt, mindig megkülönböztetéssel 
fog nevezni literatúránk; őtet természet, szenvedés és az Édes Gergely vezér- 
lései tevék verselővé". 52 

Molnár Borbála szintén Erdélyben ismerkedett meg kora másik ki- 
emelkedő költőnőjével, a nála sokkalta bátrabb és radikálisabb hangú Újfalvy 
Krisztinával, aki több elemzője szerint boldogtalan házassága miatt az egész 
férfiúi nemre kivetítette rosszallását, és természetjogi érvekre alapozva fejtet- 
te ki gondolatait a nők művelődési jogairól. Szerinte a lányoknak éppúgy 
joguk van a földrajz, a történelem, a természet megismerésére, a jó könyvek 
olvasására, mint a férfiaknak. Könyvtárának fennmaradt jegyzéke bizonyítja 
sokoldalú érdeklődését, és bár nem maradtak ránk, tudhatjuk, hogy verseken 
kívül több témáról írt tudományos értekezést is. A hazai nő- és nőnevelés- 
történet kiemelkedően érdekes darabja a korszakból az az 1804-ben megje- 
lent, 6 verses és 10 prózában írott levelet egybefogó gyűjteményss, amelyben 
Molnár Borbála és Máté Jánosné Újfalvy Krisztina válaszolgatott egymásnak 
több témáról, köztük kiemelten a női szerepek és művelődési jogok kérdés- 
köréről. A vitázok három éven át cseréltek és ütköztettek gondolatokat, és 
válaszaikból jól kibontható egyéni, egymással sokszor valóban élénken vitat- 
kozó látásmódjuké Ebben szerepel többek között az, a férfiak és nők egyen- 
lőségét hirdető, sokat idézett gondolat, amelyet Krisztina fogalmazott meg 
1796. október 28-án Mezőcsáváson kelt levelében: „lehetetlen, hogy a nyájas 
természet, maga az igazság (aki egy lábunk előtt' nyavalygó bogárkának is 
kikerülését parancsolja) két egyforma nemes teremtések közül egyiket a má- 
siknak rabjává rendelte volna; ezt csak a kevélység találta fel, és az erő tulaj- 
donította magának. Világot töltött nemünknek kicsiny része az a főbb sereg, 
kinek nyakát nem vérezi a szolgálói lajstrom."55 



s 1 KORNIS Gyula, A magyar művelődés eszményei... 2. i. m. 499. 
s 2 Kazinczy Ferenc: Erdélyi levelek. Bp., 1881. 81. 

53 Barátsági vetélkedés, vagy Molnár Borbálának Máté Jánosné asszonnyal két nem hibái és érde- 
mei felől folytatott levelezései. Kolozsvár, 1804. 

54 A levelezésből vett szövegrészleteket 1.: A nő és hivatása. Szemelvények a magyarországi nőkérdés 
történetéből 1777-1865. Szerk. FÁBRI Anna, Bp.,Kortárs Kiadó, 1999. 41-53. A vita részletes kifejté- 
sét 1.: Fábri Anna: „A szép, tiltott táj felé" A magyar írónők története két századforduló között 
(1795-1905). Bp., Kortárs, 1996. 23-26. 

55 Idézi: FÁBRI Anna: A nő és hivatása... i. m. 44. 

A nők századfordulós lehetőségeit, költőként, művelt hölgyként is 
megkövetelt hagyományos munkavégzését több más forrás is megörökítette, 
köztük például a verseivel Berzsenyi Dániel, Döbrentei Gábor, Festetics 
György és más, a korban kiemelkedő férfi tiszteletét kivívó Dukai Takách 
Judit költeményei és önéletírása. Ez utóbbiban így írt „Malvináról": „Az asz- 
szonyi foglalatosságok között fonyás és varrás az ő legkedvesebb munkája, 
verseinek is nagyobb részét rokkája pergése mellett irta; a szabóknak nem 
patrónája, mert minden öltözetjeit önnön kezei készítik. Ez nem úgy említte- 
tik mint dicséret, hanem csak annak bizonyságára vagyon itt, hogy az asszo- 
nyisággal, s annak foglalatosságaival a poézis hadat nem visel."5 6 Nem vélet- 
len, hogy a költőnő a házimunkákhoz is jól értő asszony volt, hiszen édesany- 
ja halála után, 1812-től apja - a kemenesalji evangélikus hagyományoknak 
megfelelően - Sopronban taníttatta, „hol nyelvekben, zenében, valamint a 
gazdasszonykodás különféle elemeiben is szép haladásra tett szert; úgy tért 
vissza családi lakába, hol a háztartás gondjait egészen átvette'^. Egyik élet- 
rajzírója, Vadász Norbert a költőnő neveltetését és erkölcseit magasztalva 
felidézte egy vasi szerző, Éhen Gyula gondolatait, aki 1894-ben egy helyi lap- 
ban azt írta, hogy mindezek az erények a kemenesaljai nőkre általában is 
jellemzők voltak, merthogy e vidéken „az irodalom és a zene kultusza karölt- 
ve járt a háziasság, a házi teendők hasznos erényeivel. A kemenesaljai nő ép 
oly otthonos volt a szalonokban, mint a konyhában és az íróasztal mellett. Ép 
oly jól ismerte a külföldi és hazai irodalom termékeit, ép oly nemes felfogás- 
sal játszotta el klavírján a klasszikus zeneműveket, mint minő jó ebédet fő- 
zött a konyhán és minő szép kézimunkát hímezett vagy varrt íróasztalán"5 8 . 
Takách Judit személye ihlette arra Berzsenyit, hogy 1815-ben hozzá írt ódá- 
jában59 a férfi és nő egyenlő művelődési jogainak kimondásáig is eljusson, és 
ő volt az első, költeményeiért jutalomban is részesült női költő a keszthelyi 
Helikon ünnepségeken. 

Egyik, 1817-ben írt és Festetics Györgynek ajánlott episztolájában a 
költőnő ékesen fogalmazta meg hazafias érzelmeit, nemzete és a magyar 
nyelv iránti aggodalmait és reményét: „Örvendj édes nemzetem! Lehullott 
már az a kemény vád szenvedő vállaidról, mellyel az idegen míveltebb nem- 
zetek illettek tégedet, hogy durva a magyar, érezni nem tud s egyébre nem 
alkalmatos, mint kardcsattogás és kegyetlen vérontásokra. Szélyednek már 
literatúránk egéről a sűrű fellegek, kiemelték hazánk nagy férfiai ezer gátok- 
nak ellenük vetett győzhetetlen hív karjaikkal nyelvünket a régi setétség vas- 
századjából" 60 . Ez az idézet, maga a levél és a költőnő más művei mutatják, 
hogy Dukai Takách Judit kiválóan értette és ismerte kora hazai szellemi- 
politikai törekvéseit, és nőként is részese tudott lenni ezeknek - hasonlóan, 
mint majd a reformkorban számos magyar asszony, amikor azonban ő már 



s 6 DUKAI TAKÁCH Judit: Önéletírás. In: VADÁSZ Norbert: Dukai Takách Judit élete és munkái. 
Bp., Franklin, 1909. 181. 

Takács Judit (Dukai). In: Szinnyei József: Magyar írók élete és munkái, digitális változat, a megfe- 
lelő címszónál. 

s 8 Részlet Éhen Gyula cikkéből, Szombathelyi Lapok, 1894. 17. Idézi: VADÁSZ Norbert i. m. 7. 

Berzsenyi Dániel: Dukai Takács Judithoz. (1814-15) 
60 DUKAI TAKÁCH Judit: Epistola Nagyméltóságú Gróf Tolnai Festetics Györgyhöz. 1817. február 
12. In: VADÁSZ Norbert i. m. 182. 

csak keveset hallatta a hangját, hiszen 1818-ban történt férjhezmenetele és 
négy leánygyermeke születése után szinte alig írt. 



A hazai nőmozgalom korabeli dokumentumai; 
a nemesi életvitel kritikái 

Az 1790-es évben több olyan röpirat 61 is keletkezett Magyarországon, 
amelyek a nők művelődési jogait is érintették, ebből próbálták levezetni poli- 
tikai jogaikat. Ezeket a szöveges forrásokat több hazai kutató is idézte művé- 
ben, például Bédy-Schwimmer Róza (1877-1948) A magyar nőmozgalom 
régi dokumentumai című, 1907-es tanulmányában. Ahogyan írta, a doku- 
mentumokra a Magyar Nemzeti Múzeum irattárában és könyvtárában lelt, és 
azért tartotta ezeket nagyon fontosnak, mert úgy vélte, ezek ékes bizonyítékai 
annak, hogy „az utolsó évtizednek hazánkban keletkezett nőmozgalma nem 
idegen földből erőszakosan átplántált törzs, mint ahogy a magyar nőmozga- 
lom ellenzői állítják, nem magyartalan, erőszakos áramlat, hanem társadalmi 
életünk ősi talajában szilárdan gyökerező, meg-megszakadt, de mindig újból 
a korának megfelelő módon megnyilvánuló mozgalom." 62 (Utalt rá, hogy a 
műveket Bányay Elemér^ (1875-1915) már kivonatosan ismertette a Pesti 
Naplóban.) 

A korai nővédő források között született meg Széchényi Ferenc titká- 
rának, Bárány Péternek (1763-1829) a munkája 6 **, amelyben a magyar anyák 
azt kérik, hogy hallgathassák legalább a karzatról az országgyűlési üléseket. 
Az „anyák" azzal érvelnek, hogy Angliában a nők már részesülnek efféle poli- 
tikai jogokban, és hogy gyermekeik érdekében a hazai nők jogait is ki kell 
tágítani. A nemesi szabadságjogokra alapozva érvelését, Bárány a következő- 
ket írta: „Ki, kedves Férjeink, szint' olly' Nemesi jussal bírunk, mint Ti; szint' 
úgy fele-részét teszszük az Hazának, mint Ti, nints-is világos törvény arról, 
hogy a' Magyar Nemes Aszszonyságok szint' olly' szabadok ne legyenek, mint 
Ti: tehát miért nem engedhetnétek meg, hogy, szabad létünkre, egy szabad 
Hazának szabad Ország-gyűlésén - az igaz szabadságnak Jelén - meg ne- 
jelenhetnénk; fő-képpen midőn ezen fel-tett tzélunkra nézve, nem kérünk 
egyebet, hanem tsak azt, a' mivel az Anglus Dámák kérkednek. " 6 5 Emellett 
még azzal érvelt, hogy az országos ügyekkel foglalkozó férjek boldogabbak 
lennének, ha otthon a feleségükkel megyitathatnák az őket foglalkoztató köz- 



61 Ezeket részletesen bemutatja például: KORNIS Gyula: A magyar művelődés eszményei 2. i. m. 
4837486. 

62 BÉDY-SCHWIMMER Róza: A magyar nőmozgalom régi dokumentumai. Bp., 1907. 3. 

6 3 Bányay Elemér („Zuboly") erdélyi születésű író, újságíró, riporter volt, Ady Endre barátja, aki 
Budapestre kerülve egy ideig a Nemzeti Múzeumban dolgozott. írásai is mutatják, hogy a radikális 
polgárság képviselője volt. Az I. világháborúban elesett. Róla L SCHÖPFLIN Aladár: Bányai Elemér. 
Nyugat, 1915. 9. http://www.epa.oszk.hu/ooooo/00022/00173/05538.htm [A letöltés ideje: 
2009.10.21.] 

6 4 Szerző nélkül (Bárány Péter): A magyar Anyáknak az Ország-Gyűlésére egybe gyütt ország 
Nagyai', s magyar atyák' elejébe terjesztett alázatos kéressek. Pest, 1790. (Megjegyzés: 1. A követke- 
ző évben a mű Neustádternek német fordításában is megjelent, Den deutschen Frauen gewidmet 
címmel. 2. A mű magyar címét Kornis fentebb említett művében pontatlanul közli. (483.) 3. A mű 
kéziratát az OSZK Kézirattárában őrzik, jelzete: Fol. Hung. 669.) 

6 5 A mű teljes szövegét korhűen közli BÉDY-SCHWIMMER, i. m. 10. 

ügyeket, ehhez viszont az kell, hogy a nőket se zárják el a politika világától. A 
nők értelmi képességeiről, tanulási, művelődési jogairól kora legtöbb gon- 
dolkodójától teljesen eltérően vélekedett a szerző, amit például műve alábbi 
részlete is igazol: „Tudományban világosan meg-mutattatott dolog az: hogy 
az Aszszonynak elméje gyorsabb, virgantzabb, serényebb minden rendű dol- 
goknak fel-találására, mint a férj-fié; azért főképpen, hogy, mivel a férj-fi, 
már nevelésében-is mély gondolatokhoz szoktatódván, azután-is merő fontos 
elmebéli gyakorlásokban forog: tehát az húzomos el-merültség miatt, nem 
találhattja fel mindenben olly könnyen magát, mint az Aszszony. Kedvesink! 
Ez tsak műveletlen természeti készsége az Aszszonynak. Ha ezen természeti 
adományt, az Ország dolgainak szerentséltetésére nézve, ki-fényesítitek; ha 
ezen készen várakozó természeti ajándéknak, a' köz-tárgyra igyekező 
arannyát ki-szabjátok: igen nagy elő-menetelt várhattok belőle." 66 A legfőbb 
érv azonban ebben az írásban az anyaság maga volt, mert a szerző szerint 
csak művelt, erős anyák adhatnak igazi hazafiakat az országnak. „Emlőinktől 
függenek Hazátoknak jövendőbéli Oszlopai; - Vérünkkel tápláltatnak a' ti 
szabadságtok mellett valaha ki-kelő kisded Magyar Oroszlányok; - Karjaink 
között forognak Országtoknak eme ditső Kertnek, fiatal Tölgyei; - Mit vár- 
hattok ezen oszlopokból, ha őket parázs agyagból formálljuk? Mit ezen orosz- 
lányokból, ha őket a színeskedésnek, Puhaságnak, hízelkedésnek tejével 
táplálljuk? Mit ezen fiatal Tölgyekből, ha őket a' magát földig megalázó Rab- 
lelkűségnek hideg vizével öntözzük? Mit várhattok mind ezekből, ha a' mi 
emlőink, a Szabadságnak érzéketlensége miatt, annyira el-fonnyadnak, hogy 
tsak a törvénytelen Uralkodónak árnyékára-is bé-esnek, holott valaha annak 
dühössége ellen-is felfelé emelkedtenek? Mit várhattok, ha vérünk nem az 
igazi Nemes Szabadságért buzog? Mit várhattok, ha Karjaink a' rabságra 
édesgető mézes horog után ön-ként ki-terjednek? Az Anya veti-meg gyerme- 
kének szívében a' Szabadság fundamentumát, vagy ellenben már a' tejjel 
együtt gyermekébe öntheti az honnyai Szabadság iránt való idegenkedésnek 
lelkét..." 6 ? Ezt követően arról is írt, hogy a nők számára is mennyire fontos - 
az akkoriban már napirenden lévő, külföldi példákra alapozva, sok korabeli 
hazai szerző által kifejtett terv: - egy Magyar Tudós Társaság létrehozása, és 
egyáltalán, a széles körű nevelés, a művelődési lehetőségek kiterjesztése, 
amit az anyák gyermeknevelésben betöltött fontos szerepével indokolt. A 
magyar nyelv ápolásáról, fejlesztéséről is úgy gondolta Bárány, hogy mint az 
anyanyelv első tanítói, az édesanyák szerepe felülmúlhatatlan. Összegyűjtötte 
azokat - a hazai és külföldi forrásokból évszázadokon át kiolvasható - érve- 
ket, amelyeket a nők közügyektől való távoltartását magyarázzák, ám ezek 
mindegyikét megcáfolta. Különösen azt sérelmezte, hogy sokan „illendőség- 
ből" féltik a nőket a politikától és a művelődéstől, szerinte viszont az erényt, a 
boldogságot éppen a tudás erősítheti meg, ráadásul úgy vélte, a hasznos dol- 
gokkal való foglalkozás védheti meg legjobban a nőket az üres és haszontalan 
időtöltésektől, mint amilyen például „a' tzifrálkodásban való mulatozás" vagy 
,,a' Mode után való esdegélés". 68 



66 Uo. 12. 
6 ? Uo. 13-14. 
68 Uo. 18. 

A következő, A Magyar Asszonyok Prókátora a' Budán öszve gyűlt 
Rendekhez című röpiratot 6 ^ a dalszerző és -gyűjtő, költő és országgyűlési 
követ Pálóczi Horváth Ádám? 0 (1760-1820) szerkesztette, mintegy válasz- 
ként Bárány Péter kiáltványára, és ebben igyekezett felhívni a figyelmet a női 
művelődés fontosságára. (A mű a szerző nevének megjelölése nélkül, ,,a' Ja- 
valló" aláírással került kiadásra.) Az író több híres történelmi női személyiség 
műveltségét említette példaként (a hazai nők közül Dániel Polixénát), és ő is 
kiemelte, hogy nagyon fontos a gyermeknevelés szempontjából is a női elmék 
pallérozása, bár azt is hangsúlyozta, hogy felelete „a' Férjfiak 'elsőségéből is 
semmit el-nem von"? 1 . Ahogyan például Kornis is rámutatott, a szerző más- 
félszáz évvel megelőzve saját korát mondta ki a férfi és női hivatalviselés 
egyenlőségét, kifejtve, hogy ha egy nő lehet uralkodó, akkor nagyszerűen 
helytállhat egyéb hivatali munkahelyeken is. Művében hosszasabban érteke- 
zett a nők régi magyar történelemben kialakult és megrögzült jogairól, és 
Bárány Péterhez hasonlóan alapvető érvként a női műveltségi jogok megadá- 
sa mellett a nők anyai szerepét emelte ki. Ő azonban Bárány (és sok kortárs) 
véleményétől némileg eltérően fejtette ki gondolatait: nemcsak arra utalt, 
hogy a művelt édesanya jobban neveli gyermekét, hanem az öröklés, a gyer- 
meket a magzati életben ért hatások múlhatatlan jelentőségére is utalt, ami 
meghökkentően korszerű gondolat 1790-ben! Ezt írta: ,Az Anyákból a' szo- 
kás, az indulat, a természet, észre vehetetlenül által származik a' Fiákba, — 's 
mivel az okos Lélek, a' durva, de mégis Isteni hatalommal egy remek ezközzé 
teremtetett test által, annak szerszámai által dolgozik: ha testünk Anyánkból 
származik; meg-szerezzük magunknak még a' setétebb világban Anyáink 
indulatit, hajlandóságait, sőt a' testnek szoros egybenköttetése, miatt, még a' 
Léleknek tehetségeit is. - Nem mondom ezzel azt, hogy Polikszénának Poéta 
vagy Philozophus fija születtessen; mert nem születik az Voltérnak is: De 
tsak igaz az: hogy könnyebb az éles, ki tsinositott elméjű Asszony gyermeké- 
ből a' nevelés által nagy embert faragni, mint a' tsupa botból Merkuriust."? 2 
Műve végén azt is kifejtette, hogy az országgyűlésen részt vevő férfiaknak is 
jót tenne, ha nők volnának jelen a vitákon, mert akkor az asszonyok volnának 
„sok forró indulatúaknak zabola'*™, a nők pedig hallhatnák és tanulhatnák a 
nemzeti nyelvet. 

A hazai nőtörténeti munkák a fenti mű elemzése mellett csak ritkán 
utalnak arra, hogy Pálóczi Horváth Ádám ugyancsak 1790-ben megírta né- 
hány oldalas, A férjfiak felelete című munkáját is, amelyben viszont komoly 
kritikát is fogalmazott meg kora asszonyaival szemben, mintegy görbe tükröt 
tartva eléjük. Jóllehet, műve elején azt írta, hogy jogos felvetés az a nőktől, 
hogy részesei legyenek a közügyeknek, később más hangnemben folytatta az 
írást. „Mert hiszen jól mondjátok Kedvesink! hogy nem tsak tsupa szépek, 



6 ?> A' Javalló (Pálóczi Horváth Ádám): A magyar asszonyok prókátora. Pest, 1790. 

7° Életéről, irodalmi munkásságáról és zenetörténeti jelentőségéről L: Pálóczi Horváth Ádám (1760- 

1820) és a korabeli énekgyűjtés. In: A magyar irodalom története III. A magyar irodalom története 

1772-től 1849-ig. Főszerk. Sőtér István, szerk. Pándi Pál. Bp., Akadémiai Kiadó, 1965. 

http://mek.niif.hu/02200/02228/html/03/74.html (A letöltés ideje: 2009.10.17.) 

7 1 A mű teljes szövegét korhűen közli Bédy-Schwimmer i. m. 23. 

? 2 Uo. 27. 

73 Uo. 28. 



32 



nem tsak gyönyörűség végett teremtettek vagytok; hanem részesi minden 
emberi derékségeknek: nem vagytok szolgáink, rabjaink; hanem véreink, 
Testvéreink, Atyáinknak velünk egygyütt törvényes örökösi; nem tsak házi 
foglalatosságokra rendeltettek, hanem a' Ház népnek, mint-meg-annyi kis- 
ded Társaságoknak sarkalatos tagjai: 's abban a' társaságban, a' Ti eszetektől, 
's magatok' alkalmaztatásától igen sok függ, és bizonyára az ollyan Férjfi 
örömest megengedheti Feleségének, hogy ő vele eggy méltóságú legyen az 
Aszszony, a Háznál, a' kinek Felesége hiszi-is, mutatja-is, hogy elébb való ő 
nála az ő Ura. - Nem-is vagytok ollyan rövid értelműek, hogy a' 
tanátskozásokat érteni, vagy legalább azokból tanulni ne tudnátok: nem 
vagytok ollyan érzéketlenek-is, hogy az illyen szent helyeknek gyakorlását, 
idővel, magatok' tulajdonságainak javításával, 's magyar Gyermekeitek neve- 
lésével, haszonra ne-tudnátok fordítani: úgy, hogy szószóllótok' szándéka 
valósággal magában jó szándék, 's kívánságtok nem igazságtalan.. "74 Ezt kö- 
vetően azonban valóságos bűnlajstromot olvasott kora magyarországi ne- 
mesasszonyai fejére, akik viselkedésük miatt szerinte nem érdemlik meg, 
hogy a közügyek részesei legyenek, hiszen nem mint jó gazdasszonyok és 
honleányok tűnnek ki, hanem lustaságukról, cifrálkodásukról, külföldi di- 
vatmajmolásukról, a magyar gazdaság tönkretételéről, a magyar nyelv hasz- 
nálatának elhanyagolásáról lehet csak beszélni esetükben. így korholta kor- 
társnőit: „Magyar Gyülekezetekben kértek magatoknak halgató helyet; de 
[...] - Hány van köztetek? mondjatok-meg kedvesink! Hány van? a' ki eggy 
mélly be-látású Férjfmak jól rendbe szedett Magyar beszédét meg-tudná 
érteni; én meg-nem-határozom: számláljátok meg magatok. El-temették ezt 
a' nemzeti boldogságot hajdani Magyar köntöseitek' sír-halma alá, a' Német 
és Frantzia tselédek."75 

Pálóczi Horváth Ádám voltaképpen azt írta le ebben a röpiratában, 
amit több más korabeli hazai gondolkodó is kifejtett, és írása utolsó részében 
kritikáját az egész magyar nemesi társadalomra (tehát a férfiakra is) kiter- 
jesztette, mert úgy látta, hogy a külföldi ruhát, nyelvet, szokást, tartózkodást 
a legtöbbjük fontosabbnak érzi a magyar értékek és virtusok megőrzésénél. 
Összegzésként úgy fogalmazott azonban, hogy a magyar nemzet emelkedése 
megkívánja azt, hogy a nők erejére, tudására is építsenek, ám közszereplésü- 
ket bizonyos feltételekhez kötötten képzelte el. Ezek közül az első az volt, 
hogy a nők ismerjék el a férfiak elsőbbségét, a második pedig (a korszakban 
gyakran felvetett vélemény) az, hogy az anyák szoptassák és neveljék maguk 
a gyermekeiket: „s magatok' szeme' előtt, és nem más által, hanem magatok 
neveljétek: puhaságra, lágy erköltsökre, idegen szokásokra ne taníttsátok; 
hanem azt a' Magyar Nemes, de nem goromba nyerseséget, ditsőségre töre- 
kedést, szép Lelket, jó idején beléjek oltsátok."? 6 Harmadik feltételként azt, 
az akkoriban és majd még évtizedeken át napirenden lévő kívánalmat fogal- 
mazta meg, hogy a magyar asszonyok járjanak magyar viseletben, és erre 
vegyék rá férjüket, gyermekeiket is, „mert mitsoda képtelenül élnétek vissza 
engedelmünkkel; mikor Magyar Gyülekezeteinknek Szent Helyjei, égig tor- 



74 A mű teljes szövegét korhűen közli Bédy-Schwimmer, i. m., az idézet ebből való: 33-34. 

75 Uo. 35. 

nyozott fej -nevelőkkel, más-ból pótolt, vagy magatokébúi mesterséggel fúrt- 
faragott haj-bodrozatokkal, tsipő' nevelő szélesen kiabrontsolt leplekkel, s 
más Nemzet' tsúfoló kísérletekkel villognának; 's kivált ha ez lassan, lassan, 
hasogatott foszlángot, nyereg formára ki-vésett formátlan süveget, térdben 
öszve kötözött nadrágot, tsatos paputsot, le-konyúlt fülű idegen tsizmákat 
vonna maga után a' Férjfiakra-is. - Mitsoda keserves emlékezet lenne az 
minékünk? hogy kedvességteknek adott engedelmünk, így meg-motskolná 
temető sírjából tsak most illedező hajdani szép viseletünket."^ Negyedik 
feltételként pedig azt állította a nők elé, hogy mindig, mindenkivel magyarul 
beszéljenek, gyermekeiket is úgy tanítsák. S mindehhez hozzátette még, hogy 
ha látogatják is majd az országgyűléseket, az üléseket hangoskodással, sőt 
még suttogással se zavarják. 78 

Pálóczi Horváth Adám két röpiratával tulajdonképpen egyrészt kriti- 
kát, másrészt programot adott a nők szerepvállalását, életvitelét és művelő- 
dését illetően. Olyan nemzeti programot dolgozott ki, amelynek sarkalatos 
pontját jelentette az előkelő nők hozzájárulása az ország ügyeihez. Művelt 
nők iránti megbecsülését azzal is bizonyította, hogy a Keszthelyi Helikon 
mintájára az 1810-es években létrehozta a főleg nőírókat tömörítő Göcseji 
Helikont™. 

Szintén 1790-ben dolgozta ki magyar nemzeti művelődési programját 
Pannóniai Fénix 80 című művében Decsy Sámuel, aki több kortársához, pél- 
dául épp Pálóczi Horváth Ádámhoz hasonlóan úgy vélte, hogy meg kell törni 
a latin nyelv uralmát, és fejleszteni kell a nemzeti nyelvet. A latinról úgy tar- 
totta, hogy az választja el igazán egymástól a nők és a férfiak tanulási, műve- 
lődési lehetőségeit, ezért nemzeti (nyelvi) programja tulajdonképpen a le- 
ánynevelés fejlesztésének terve is volt. Ő is több külföldi példát hoz a köve- 
tendő, magas szintű női művelődés és a hazaszeretet formáira. Felvetette a 
nők művészeti nevelésének fontosságát is, az éneklést hozva példának, és 
szintén utalva arra, hogy saját korában mennyi külföldi nő ért el sikereket a 
hangjával. Elítélően szólt ugyanakkor azokról a - magyar férjük mellé Ma- 
gyarországra került - külföldi feleségekről, akik a saját országuk szokásait, 
saját nyelvüket tanítják gyermekeikkel, idegen országból hozott nevelőnők 
segítségével. Nem volt jó véleménnyel ő sem a magyar asszonyokról. Műve 
47. paragrafusában arról írt, hogy „nem tsak a' fél magyar asszonyok, hanem 
a' valóságos magyar vérből származtak, 's magyar emlőkön neveltettek - is 
nagyon akadályoztatták ditsöséges nyelvünknek élő-menetélét. - 'A régi 
jámbor magyar asszonyok, akármelly nagy méltóságban lettének legyen ök 
helyeztetve, nem szégyenlerték a' gazdálkodást, nem szégyenlették szolgáló- 
ikkal együtt versent fonni, szőni, várni, apró marhaikra gondot viselni s. a. t. 
a' mostani magyar asszonyságok pedig mindazokat alatsonyságnak lenni 



77 Uo. 37. 

78 Uo. 38. 

79 A Kör működéséről, a benne tömörült nők költészetéről L az alábbi tanulmányt: Péterffy Ida: A 
„Götsei Helicon" köre. In: A nő az irodalomban. Zalaegerszeg, Zala Megyei Könyvtár, 1984. 69-78. o. 

80 Decsy Sámuel: Pannóniai Fénix avagy hamvából fel-támadott magyar nyelv. Bécs, 1790. A kötet 
digitalizált változata: http://www.kiad.hu/bibl/decsy/index.php?sorszam=i [A letöltés ideje: 
2009.10.17.] 

tartyák". 81 Kritikusan szólt a hazai nemesasszonyok külföld-majmolásáról, 
divathóbortjairól, fényűzéséről, és úgy vélte, hogy az ilyen nők férjeiket is 
tönkreteszik. Colbert hasonlatával élt a 'magyar asszony' vonatkozásában: 
„úgy bánik Hazájával, mint a' Spanyolok Amerikával, akik [...] ki takarítottak 
onnan a' sok aranyat, 's szemetet hagytak vissza". 82 Műve 95. paragrafusában 
felszólította ezért hazája asszonyait a magyar nyelv ápolására, gyermekeik e 
nyelven való tanítására. 

Orosz Lajos megállapítása szerint az 1790-es évek felbuzdulását követő 
két évtizedben megritkultak a nők jogaiért fellépő művek, ami nyilvánvalóan 
a magyar jakobinus mozgalom utáni politikai légkör, a Szentszövetség Euró- 
pájának restaurációs szellemisége miatti következmény. Fejes János esetét 
idézi, aki 1810-es években német nyelvű feminista iratai 83 miatt került bajba. 
Az egyikben azt próbálta bizonyítani, hogy a történelemben „a nők a maguk 
lehetőségeihez képest többet tettek a társadalom fejlődéséért, mint a férfiak", 
egy másikban pedig ugyanolyan jogokat követelt mindkét nem tagjainak. 8 « 

Lánynevelésről, női művelődésről szóló újságcikkek 

A nőkkel, női művelődéssel kapcsolatos gondolatok nem csupán a szá- 
zadvég irodalmában, hanem a kibontakozó sajtóban is megjelentek 85 , hogy 
aztán a 19. század elejétől megtöltsék annak terjedelmes hasábjait. 1789-ben 
például a Mindenes Gyűjtemény című folyóirat közölte - a szerző nevének 
jelölése nélkül - Az Aszszonyokról című írást, amely egy korszerű nőnevelési 
programot vázol fel. Az alábbi módon fejtegette a nők művelődéshez való 
jogait, amelyektől erkölcsi emelkedésüket várta: „Minthogy az Aszszonyok az 
ő kellemetes szépségekkel feljül-múlnak bennünket, attól félünk, hogy majd 
elméj ékkel is meghaladnak. Valóban kevéssé értjük tulajdon hasznunkat, 
mikor őket gyengeségektől fogva a puhaságnak és a bal-vélekedésnek szaba- 
don néki botsátjuk! Azt kívánjuk tölök, hogy okosok és virtusokkal ékeskedők 
légyenek, s azonban nem szóigáltatjuk ki az eszközöket, mellyek által arra 
mehetnének. Hogy eshetik meg, hogy illy roszszúl neveltetik az emberi nem- 
zetnek szebbik fele? Hát ez a gyönyörű nem tsak azért teremtetett-é, hogy 
tsak bizonyos ideig gyönyörködjenek benne szemeink, mint a múlandó virá- 
gokban? Az illyen nevelés meg-foszt bennünket a valóságos gyönyörűségek- 
től, t. i. az elmének gyönyörűségeitől, mellyeket kóstolhatnánk az ő vélek való 
társalkodásban." 86 A szülőktől a szerző azt kívánta, hogy a leánygyermekei- 
ket történelemre, földrajzra, filozófiára, erkölcstanra, költészettanra, esetleg 
latinra, mely „minden tudománynak kúltsa", és gazdaasszonyi teendőkre, női 
munkára tanítsák. Eszménye tulajdonképpen olyan művelt nő volt, aki férjé- 

81 Uo. 80-81. 

82 Decsy Sámuel i. m. 78. 

w Johann v. Fejes: Hat sich das mannliche oder das weibliche Geschlecht um die Menschhet mehr 
verdient gemacht? Zum Vortheile des weiblichen beantwortet... Pesth, 1808. és Uo.: Die ungarische 
Staatsbürgerin; ihre Pflichten und Rechte. Pesth, 1812.; Uő., Aufruf an das sittsame und menschlich 
filhlende weibliche Publikum in und ausser Ungarn. Leutschen, 1817. 
84 Orosz Lajos: A magyar nőnevelés úttörői... i. m. 23. 

8 s A korabeli sajtócikkek pedagógiai szempontú elemzését 1. Fehér Katalin műveiben, például az 
alábbi cikkben: Leánynevelésünk és a felvilágosodás kori magyar sajtó... i. m. 
86 Uo. 

nek méltó társa, aki mindig feltalálja magát. Ahogyan Pukánszky Béla utalt 
rá, fontos látni, hogy e cikk szerzője a „művelt feleség" ideálját írta le, nem 
pedig a női emancipáció szószólója volt. 87 Ez az álláspont a 19. század során 
is számtalanszor előtűnik a forrásokból, mind Magyarországon, mind pedig 
külföldön. 

Komis - szintén egy korabeli újságcikkre támaszkodva - összefoglaló 
művében utalt arra, hogy valójában a 18-19. század fordulóján élt előkelő 
magyar asszonyok sem vágytak többnyire tudományos babérokra, politikai 
pályára pedig végképp nem. A Hadi és más nevezetes történetek című bécsi 
lap egyik 1790-es számából egy olyan asszony levelét idézte, aki tíz gyerme- 
kes édesanyaként szeretetett volna egy gyermeknevelésről szóló tanácsadó 
könyvet írni országa leányainak, mert hitte, hogy „a gyermekek jövő boldog- 
sága csak a jó neveléstől függ". Ugyanakkor nem gondolta magát tudósnak, 
hiszen az alábbi módon fogalmazott: „Gyarló személyemben valamely széles 
tudományú asszonyt találni nem lehet. Énnekem főfoglalatosságom nem az 
olvasás: az isteni gondviseléstől kimért hivatásombéli kötelességeimnek tel- 
jesítésében kell gyorsakodnom, hogy ti. jó feleség és jó anya lehessek." 88 

Összegzés 

A 18. század második felétől a leánynevelés az európai (nyugati) mű- 
velt körök diskurzusainak fontos részévé vált. A gondolatok szárnyalását, a 
lánynevelés eszményeinek könyvekben, szalonokban kifejtett - olykor még 
mai szemmel is modernnek tűnő - merészségét azonban csak meglehetősen 
lassan követték az iskolai intézményrendszer tartalmi és szerkezeti változá- 
sai. Ahogyan azt például Rebeca Rogers összefoglalta, a lánynevelés minde- 
nütt rendi alapon szerveződött, a szegény sorsú lányok iskoláztatása abban a 
korszakban nem a társadalmi mobilitás elősegítését szolgálta, hanem sokkal 
inkább azt, hogy a lányokat a középosztály értékeire neveljék, mint például a 
józanság, a szerénység, a szorgalom és a takarékosság. A nevelés középpont- 
jában tehát a vallásos tanítások szellemében történő jellemformálás állt, va- 
lamint az, hogy a lányokat hasznos, a háztartásban és a gazdálkodásban al- 
kalmazható ismeretekre tanítsák. A nyugati - így a hazai - nőnevelés- 
történetben gyakran találkozhatunk azzal az ábrázolásmóddal, amely a 18-19. 
század fordulójának európai nőoktatását maradinak, szűk látókörűnek, szi- 
gorúan vallásos szelleműnek mutatta be, mintegy ellenpontozva így a 19. 
század második felének jelentős, a lánynevelést (is) érintő változásait. A for- 
rások elemzése azonban meglehetősen árnyalja ezt a sematikus képet, és 
megállapítható, hogy sok, kifejezetten haladó szellemű lánynevelésről szóló 
mű született, ezek országok és európai térségek, sőt, kontinensek között is 
vándoroltak. Hatásukat jól érzékelhetjük a politikai gondolkodást tükröző 
röpiratokban, ránk maradt politikusi beszédekben, újságcikkekben. 

Tény az is, hogy a 18. században is működött számos kiváló leányisko- 
la, jóllehet, az iskolák között országonkénti és országokon belüli összehason- 



8 7 Pukánszky Béla: A nőnevelés évezredei... i. m. 112. 

88 Hadi és más nevezetes történetek. Második szakasz, 1790. 764-771- 0. Idézi: Komis Gyula: A ma- 
gyar művelődés eszményei... 2. k. i. m. 485. 

lításban is hatalmas különbségek voltak. Már akkoriban megjelent különböző 
helyszíneken a lányok képzésének több olyan eleme, melyek majd valóban a 
19. század végétől kezdenek igazán kibontakozni, mint például a családi ház- 
tartáson kívüli munkákra való felkészítés. (Magyarországon a 18. században 
telepedtek meg az Orsolyiták, a Notre Dame rend tagjai és az Angolkisasz- 
szonyok, melyek különböző városokban létesítettek leánynevelő intézeteket. 
Kiváló leányiskoláik természetesen nem csak a katolikusoknak, hanem kü- 
lönböző protestáns felekezeteknek is voltak az ország területén.) 

Összefoglalásként megállapíthatjuk: kutatásaink világosan mutatják, 
hogy a felvilágosodás korában a magyar szerzők előtt nem voltak ismeretle- 
nek a külföldi nőnevelési törekvések, a nők értelmi képességeiről és tanulási 
lehetőségeiről írott művek. Ezek beépültek a magyarországi és erdélyi szer- 
zők könyveibe, fordítások és átiratok születtek. (Ráadásul hangsúlyoznunk 
kell, hogy több arra vonatkozó adatot is találtunk, hogy a latinul, németül, 
franciául többnyire jól olvasó magyar gondolkodók magyar nyelvű fordítás 
nélkül is, eredetiben számos művet olvastak.) Ezek a könyvek beépültek a 
politikai diskurzusokba és az irodalomba is, sőt, hatásuk jól érzékelhető még 
az olyan sajátos műfajok esetében is, mint a nemesasszonyok temetésén 
mondott halotti beszédek. 

Az általunk vizsgált magyar nyelvű forrásokból egyértelműen tükröző- 
dik a lánynevelés fejlesztése iránti, a 18. század második felében általánossá 
váló európai igény, és a nők anyai, gyermeknevelői feladatainak és felelőssé- 
gének hangsúlyozása. Sajátos magyarországi jelenségnek tekinthető ugya- 
nakkor a lánynevelés összekapcsolása a magyar nyelv ápolásának, megőrzé- 
sének ügyével, ami a 18-19. század fordulóján elválaszthatatlan volt a magyar 
nemzet fejlődésétől, a magyar nemzeti identitás kérdésétől. A neveléstörté- 
neti forráskutatások, a komparatív szemlélet és hatásvizsgálatok eredményei 
így végső soron nem csupán a lánynevelés, hanem tág értelemben a magyar 
társadalom fejlődéstörténetének megértéséhez is fontos adalékokat adnak. 

Abstract 

In her essay the author presents the problems related to women's 
education in the Age of the Enlightenment.in the mentioned period in Hungary 
several writings were produced regarding the education of girls, and women's 
need and possibilities concerning culture. The number of such writings was 
naturally less than the number of similar works written in French, English and 
Germán, nevertheless their analysis makes obvius that they didn't differ neither 
in their content, nor in their ideology. Somé of the literary works of the period 
hinted briefly at women's need for culture, at the education of girls and women's 
vocation. The investigated Hungárián sources reflect the i8th century European 
need for developing girls' education and emphasize the womanly tasks and 
responsibilities connected to motherhood and childcare. Though, the aim to 
make a connection between girls' education and the cultivation and 
preservation of the mother tongue is a solely Hungárián characteristic. 

